Космидион је било једно од предграђа византијског Цариграда, које се налазило на обали Златног рога, изван градских бедема, а данас се на том простору налази кварт Ејуп. Свој назив је добило према светилишту посвећеном светим Козми и Дамјану, подигнутом почетком V века, у коме је касније сахрањен византијски цар Михајло IV Пафлагонац (1034—1041). Код Космидиона је 15.06. 1410. године вођена битка између Мусе и Сулејмана, синова Бајазита I (1389—1403), који су се борили у грађанском рату, који је Отоманску империју захватио после Ангорске битке 1402. године. У њој су учествовали српски племићи, Вук Лазаревић и Бранковићи (Лазар и Ђурађ), борећи се на Сулејмановој односно деспот Стефан, који се борио на Мусиној страни.